
Nem játék és nem szerencse - 
totó-lottó műholdon 

Íródeák notebookokhoz - Képesség kérdése - 
Symantec OSA Write Aldus PhotoStyler 2.0 előzetes 


TÁJOLÓ 


Hálás köszönet 


illeti meg minden kedves olvasómat, aki visszaküldte 
augusztusi kiadásom hátlapját. Igen sokat tanultam belőle. Rá 
kellett jönnöm, így a második születésnapom múltán, hogy 
nekem is változnom, fejlődnöm kell. 

Annak nagyon örültem, hogy ilyen sokan olvassák el 
minden számomat - 48.296 - és hogy olvasóim 51,2 95-a tart 
belelapozásra érdemesnek. Mindössze 0,699omat nyomtatják 
feleslegesen. 


Önök olvasnak engem: 


Érdeklődő . Számítástechnikai 
119 szakember 
4499 


Felhasználó 
45 99 


Olvasóim megoszlása szakmai összetétel szerint 


Beosztott Döntéshozó 
47 9 229 
Középvezető 

319 


Olvasóim összetétele beosztás szerint 


Kisvállalkozás 

IE Kormányzat 

Bankok, biztosítók 
Állami vállalat 
Oktatási intézmények 


Egészségügy 


Egyéb 


Olvasóim megoszlása munkahelyük szerint 

Büszke vagyok arra is, hogy igen sokuk szerez a lapból 
rendszeresen felhasználható információt: 


Rendszeresen  ! Rendszeresen 
Vállalkozás típusa szelzelt á EIGNISIT Fa 
felhasználható beszerzésről 
ismeretet 


a lap információi alapján 


Kisvállalkozások 61.909 .19,0096 
Állami nagyvállalatok 58,8090 2.909 
Oktatási intézmények 40,5099 5.409 3 


Egyéb 


55.009 5,009 


Nagyon sajnálom, hogy olvasóim nagy többsége nincs 
szorosabb kapcsolatban kiadómmal. Pedig ha ilyen sok 
alkalommal határoznak, döntenek információim alapján, 
akkor azt hiszem nemigen találhatnak jobb helyet számí- 
tástechnikai problémáik megoldására. 


Nézzük, hogy mit szeretnek bennem a legjobban és mi az, 
amit nagyon hiányolnak. 


Vállalkozás 
típusa 


Előnyben részesített 
írásművek 


Hiányolt cikkek 


Piaci 
elemzés 


Probléma 
megoldás 


Új Össze- 
termék ] hasonlítás 


Kisvállalkozás ! 59,7096 ! 35,8096 ! 585096 ] 32,1096 
Nagyvállalat ] 64,2098 ) 340096 ) 571096 ) 28.6096 
akiotás 57,7096 ) 38,5096 ! 62,5096 ! 250096 
intézmény 

Egyéb 58.6096 ! 34,5096 ! 56,5096 ] 283096 


Remélem hogy a jövőben meg tudok felelni valamennyi 
elvárásnak, és az új termékekről szóló ismertetők arányának 
megtartása mellett jóval több gyakorlati problémamegoldás 
kap helyet lapjaimon. 

Kérem, hogy ezentúl külön kérés nélkül is keressék meg 
kiadómat észrevételeikkel. 


(Montana News) 


Compaag a fa alá 


Nehogy üresen marad- 
jon a karácsonyfa alja, a 
Compag az év végére is 
tartogatott néhány újdon- 
ságot azoknak, akik mos- 
tanra hagyták a beszer- 
zéseket. A fa alá ezúttal 
három új modellcsalád, 
egy szoftver és sok új 
árcédula került. 


Az első a sorban a Deskpro 
XE sorozat, amely az eddigi 
Deskpro/i család helyébe lép. 
A legfőbb újdonság, hogy a 
gépekbe az új helyi sínes 
OVision grafikus adaptert 
építették be, amelyik több, 
mint 100 99-kal gyorsabb a 
Deskpro/i sorozatban hasz- 
náltelődeinél. A processzorok 
választéka a 486SX/33-tól a 60 
megahertzes Pentiumig ter- 
jed. Ez az első sorozat, ame- 
lyik a feljavított Enhanced 
Business Audio szolgáltatást 
is tartalmazza, ez többek 
között lehetővé teszi az alkal- 
mazások élőszóval történő 
vezérlését is. Az új Energy 
Star monitorok az energiata- 
karékosságot szolgálják, akik 
pedig hálózatban szeretnék a 
készüléket használni, azok 
előre installált Ethernet 16TP 
vezérlővel is rendelhetik. 

Ha már hálózatoknál tar- 
tunk, következzék a ProLinea 
Net 1/25s. Ez ugyan még nem 
család, csak egy 486SX/25 
processzoros hálózati kliens 
gép, de a központi egység 
egészen 486 DX2/66-ig fej- 
leszthető. (Hol vannak már 
azok az idők, amikor hálózati 
munkaállomásnak 286-os 
gépeket javasoltak!) Ez a gép 
is a Presarioknál bemutatko- 
zott "Mac-szerű" integrált 
házat kapta, egybeépítve a 14 
hüvelykes színes VGA moni- 
tort a házzal. Azzal a házzal, 
amelyikbe a 4 megabájtnyi 
RAM mellé — 20 MB-ig bővít- 
hető - egy előre telepített 
Ethernet, vagy Token-Ring 
hálózati csatolókártya (NIC) 
is került. A hálózati operációs 
rendszerek meghajtóit is 
telepítették a könnyebb beál- 
lítás érdekében. A biztonsági 
szolgáltatások mellettez a gép 
is képes arra, hogy a note- 
bookokhoz hasonlóan egy 

általunk megadott idő után 
"elaltassa" magát, nehogy 
villanyszámlánk összege 
együtt nőjön kedvencünk 
teljesítményével. 

A ProLinea sorozat másik 
darabja az MT család. Ezt 
főleg azoknak ajánlják, akik- 
nek a desktop házak korlá- 
tozott számú külső bővítő- 
helyei nem voltak elegendők, 
de egy plusz meghajtó lehe- 
tőségért nem akartak rögtön 
egy Prosigniát venni. A mini- 
torony házban öt bővítő- és öt 
meghajtóhely van, ezzel ez 
lett a ProLinea család legfej- 
leszthetőbb tagja. Ez a sorozat 
is a 486SX/33 modellel indul, a 
mostani csúcsmodell a 486 
DX2/66, de az Intel OverDrive 
foglalattal Pentiumotis képes 
fogadni. Háromféle merevle- 
mezzel szállítják, a 200, illetve 
340 megabájtosokhoz 4, az 
525 megabájtoshoz 8 mega- 
bájtnyi RAM jár. A memóriát 
egyébként 64 megabájtig 
bővíthetjük szabványos 
SIMM modulokkal, beépíthe- 
tünk 128 Kb cache-t, a moni- 
tor pedig helyi sínes kártyáról 
kaphatja a jelet. Mindezek a 
jellemzők ideális DTP alap- 
géppé teszik ezt a családot. 

Az új modellek mindegyi- 
kén megtalálhatjuk a Com- 
pag saját, Tabworks nevű 
szoftverét. Ez témakörök 
szerint rendezi állományain- 
kat, így azok is könnyebben 
csoportosíthatják az egy 
témába tartozó munkákat, 
akiknek már a könyvtárak 
létrehozása is bonyolult 
feladat. 

Végül, de gyáltalán nem 
utolsó sorban a Compag 
csökkentette a Presario, a 
ProLinea és a pentiumos 
Deskpro/űM modellek árait, 
ezzel is igazolva, hogy a 
hardver árháborúban nincs 
karácsonyi szünet. 


Harsányi László 


TÁJOLÓ 


A Kedves Olvasó 


talán még bele sem gondolt abba, hogy mi minden jön- 
megy a feje fölött. Az emeletes házak alsóbb szintjein 
lakóknak persze van erről némi tapasztalatuk, a plafonon 
dörömbölő megvadult automata mosógépektől kezdve az 
aranyosan ugrabugráló gyermekekig — de mi most nem 
ilyen földközeli dolgokra gondoltunk, hanem űrbéli jövés- 
menésekre. Amikor a boldog hatvanas évek elején Gagarin 
tett egy dicsőséges kört odafönt, akkor persze még mindenki 
nyújtogatta a nyakát. Ma meg fogadásunk van arra egy a 
százhoz, hogy tíz ember közül kilenc azt sem tudja, hogy 
lakott-e most éppen a Szojuz űrállomás, vagy sem. Így hát 
nem csoda, ha a Montana-t sem veszik észre odafönt, pedig 
ott vagyunk mi is. Persze nem személyesen, csak az 
általunk telepített műholdas információátvivő hálózatok 
villámot meghazudtoló sebességgel célhoz jutó adatainak 
képében. 


És most, Kedves Olvasók, kapaszkodjanak meg erősen: 
Önöknek is megvan minden esélyük arra, hogy saját fejük 
fölé emelkedjenek, jóval magasabbra a Szabóék ugrabugráló 
kisdedeinél és mosógépénél. Azoknak, akik Fortuna istennő 
kegyeiben bíznak, hamarosan meglesz a lehetőségük arra, 
hogy a várakozás kellemes izgalmai közepette akár 
hetenként az űrbe emelkedhessenek, mert a Montana már 
készíti az ország legnagyobb privát VSAT hálózatát a 
Szerencsejáték Rt. részére. 


Kívánunk kellemes fogadást, kellemes repülést, 
kellemes karácsonyt mindenkinek! 


NEEE a 


ALKALMAZÁS BENNET 


Nem játék és nem szerencse - 
totó-lottó műholdon keresztül 


Egész Európában egye- 
dülálló az a VSAT techno- 
lógiára alapuló informati- 
kai megoldás, melyet a 
Szerencsejáték Rt. vezet 
be a fogadások on-line re- 
gisztrálására. A projekt 
kapcsán a Montana-Tele- 
com által létrehozott és 
üzemeltetett rendszer je- 
lenleg a legnagyobb ma- 
gyarországi privát VSAT 
hálózat. A beruházás rész- 
leteinek ismertetésére dr 
Vaszily Bélát, a Szeren- 
csejáték Rt. vezérigazgató- 
helyettesét kértük fel. 


" Vezérigazgató-helyettes úr, 
mikor vetődött fel a Szeren- 
csejáték Rt-n belül egy korszerű 
informatikai rendszer létreho- 
zásának a gondolata ? 


— Tudni kell, hogy Ma- 
gyarországon a totó 1947-ben, 
a lottó 1957-ben került beve- 
zetésre. Ismert az, hogy 
annak idején milyen hagyo- 
mányos feldolgozási rend- 
szert alakítottak ki — mely a 
kezdetekben nagyon jónak és 
eredményesnek bizonyult. 
Azonban a későbbiekben 
kiderült, hogy ebben a 
hagyományos rendszerben a 
továbbfejlődésnek vannak 
bizonyos fizikai akadályai. 


A fejlesztés korlátai 


Ezalatt azt értem, hogy 
nem álltak a rendelkezésünk- 
re olyan lehetőségek, melyek 
a játékok továbbfejlesztését 
lehetővé tették volna. Éppen 
ezért már a vállalat joge- 
lődjénél, az OTP Sportfoga- 
dási és Lottóigazgatóságnál 
elkezdtünk foglalkozni a szel- 
vény értékesítés és feldolgo- 
zás gépesítésével. Természe- 
tesen a feldolgozás gépesítése 
került előtérbe, de egyér- 
telmű, hogy amennyiben 
megváltozik a feldolgozási 
rendszer, akkor meg kell 
változtatni az értékesítés 
rendszerét is. Olyan gépe- 


sítési rendszer ugyanis nem 
létezik, amelyik a hagyo- 
mányosan játékba küldött 
szelvényeket képes lenne 
feldolgozni. Mi már 1977-től 
vizsgáltunk különböző rend- 
szereket, de a bevezetésnek 
anyagi -— és mondhatom -— 
politikai és szociálpolitikai 
akadályai voltak. Ezaztvonta 
maga után, hogy nem fej- 
leszthettük a játéklehetősé- 
geket sem. 

Amikor 1991-ben megala- 
kult a Szerencsejáték Rt., 
akkor egyértelmű üzleti céllá 
vált új játékok bevezetése— ez 
viszont megkívánta az érté- 


kesítési és feldolgozási me- 
chanizmus továbbfejlesz- 
tését, ami elkerülhetetlenül 
maga után vonta a gépesítést. 


On-line, vagy off-line? 


Egy jól bevált, sok helyütt 
már alkalmazott rendszert 
választottunk. Ez a rendszer 
azonban alapvetően off-line 
feldolgozást támogat, de a 
hazai infrastruktúra jelenlegi 
állapota nem tette lehetővé, 
hogy ezt a lépcsőfokot teljes 
egészében átlépjük. Ugyan- 


akkor a teljes rendszert már 
úgy terveztük, hogy alkalmas 
legyen a legmodernebb meg- 
oldások bevezetésére — már 
eleve rendeltünk on-line 
terminálokat is. 


" Milyen kommunikációs 
lehetőségek közül választhattak, 
és mi motiválta döntésüket ? 


— Korábbi működésünk 
kapcsán sajnos nem álltak 
rendelkezésünkre megfelelő 
információk a szóba jöhető 
kommunikációs lehetőségek- 
ről, így kénytelenek voltunk 
elvégezni egy széles körű 
vizsgálatot. Ennek az volt az 


elsődleges célja, hogy kide- 
rítsük, a hazai infrastruk- 
túrális környezetben milyen 
műszaki lehetőségek állnak a 
rendelkezésünkre a központ 
és a helyi totó-lottó kirendelt- 
ségek közötti folyamatos 
adatátvitel biztosítására. A 
folyamat befejezéseként egy 
zártkörű pályázat keretében 
öt cégtől kértünk ajánlatot. 
Az öt cég közül három 
hagyományos, földi adatát- 
viteli megoldást ajánlott, míg 
a Montana és a BankNet 
VSAT technológiára alapozta 
rendszerét. Mi ezeket az 


ajánlatokat szakértők bevo- 
násával értékeltük. El kel 
mondanom, hogy az értéke- 
lés elsődleges szempontja a 
rendszer által nyújtott bizton- 
ság volt. Természetesen nem 
állítom, hogy az anyagi oldal 
nem néztük, mégis a bizton- 
ság volt a fontosabb. Úgy ítél- 
tük meg, hogy ebből a szem- 
pontból a Montana által aján- 
lott VSAT alapú rendszer fele. 
meg legjobban a céljainknak. 

Nekünk ugyanis egy olyan 
rendszerre volt szükségünk, 
ami tulajdonképpen a jövőre 
is gondolva helytől és idő- 
ponttól függetlenül egész 


Magyarországon biztosítja a 
biztonságos adatátvitel lehe- 
tőségét. Ezzel a döntéssel 
Európában úttörők vagyunk, 
nálunk ilyen téren jóval fej- 
lettebb országok (mint példá- 
ul Anglia) még csak most 
tanulmányozzák egy ilyen 
rendszer létrehozásának a 
lehetőségét. 


Miért épp a Montana? 


Természetesen felmerülhet 
a kérdés, hogy a VSAT tech- 
nológia kapcsán miért éppen 

a Montana-t kerestük meg. 
Nos, ennek több oka van. Az 
egyik az, hogy a Montana 
képviseli itthon az ebben a 
technológiában élenjáró 
ATEST Tridom céget, háta 
mögött tudhatja ennek támo- 
gatását. Másrészről a Mon- 
tana-Telecom már értékel- 
hető referencia rendszereket 
tudott bemutatni, s nem 
utolsó sorban hajlandó volt 
elfogadni az általunk kért 
garanciális feltételeket — 
hozzátéve, hogy mindezeket 
számunkra is elfogadható 
áron. 


Az ország legnagyobb 
privát hálózata 


§ Mit vállalt a Montana ? 


— A szerződés szerint 
nyolcvanhárom műholdas 
terminált helyeznek üzembe, 
ennek fele Budapesten, fele 
vidéken működik majd. Már 
ezzel a kapacitással is Ma- 
gyarország legnagyobb pri- 
vát VSAT hálózata jön létre. A 
távközléssel kapcsolatos esz- 
közök a Montana-Telecom 
tulajdonában maradnak, a 
cég végzi az installálást a 
telepítési engedélyezéstől 
kezdve az üzembehelyezésig, 
továbbá biztosítja a huszon- 
négyórás üzemeltetést, bele- 
értve a hálózatfelügyeletet is. 
A most megkötött szerződés 
öt évre szól, s ebben a Mon- 
tana a biztonságos üzemelte- 
tésre — a bevizsgált műszaki 
paraméterek mellett -— na- 
gyon komoly pénzügyi ga- 
ranciákat is nyújtott. 

" Milyen VSAT berende- 
zéseket alkalmaznak ? 


Mint már korábban is 
említettem, a Montana-Tele- 
com az ATgT Tridom beren- 
dezéseket szállítja, a fogadói 
irodákat az ATg-T Clearlink 
VSAT család legújabb, ez 
évben bejelentett tagjával 
szerelik fel. 


" Milyenek a beruházás eddigi 
tapasztalatai ? 


— Nos, a beruházás eddig a 
tervek szerint alakul. El kell 
mondanom, hogy eddig a 
legnagyobb problémát — jó- 
részt a tisztázatlan tulajdon- 

viszonyok miatt — a telepítési 
engedélyek beszerzése jelen- 
ti. Remélhetőleg azonban 
ezek a problémák is megol- 
dódnak, s tartani tudjuk az 
eddigi ütemet. 


Kipróbált gyorsaság 


A VSAT alapú rendsze- 
reknek a nagy megbízhatósá- 
gon túl éppen a helyfüg- 
getlenség és a gyorsaság az 
egyik nagy előnye. Nincs 
szükség költséges vezetékes 
infrastruktúrára, a hálózat 
rövid időn belül biztonsá- 
gosan kiépíthető — ezeket a 
jellemvonásokat most mi 
magunk is tapasztaljuk. Vél- 
hetően januárra valamennyi 
egység működni fog, de 
természetesen a próbák már 
most is folynak — több mint 
biztató eredménynyel. 


" Tervezi-e a Szerencsejáték Rt 
a rendszer további bővítését ? 


— Mi üzletpolitikai cél- 
jaink miatt döntöttünk úgy, 
hogy tevékenységünket mo- 
dern informatikai rendszerrel 
támogatjuk. Ez ugyanis szol- 
gáltatásaink bővülését ered- 
ményezi. Egyrészt bővíteni 
tudjuk a játékok körét, más- 
részt jelentősen kitolhatók az 
on-line rendszerben a foga- 
dási határidők. Éppen ezért 
célunk, hogy három-négy 
éven belül az ország vala- 
mennyi fogadóhelyével köz- 
vetlen kapcsolatot építsünk 
ki. Maga a VSAT rendszer is 
olyan, hogy minél több ter- 
minál kapcsolódik be, annál 
kevesebb az egy egységre jutó 
fajlagos költség. A Szerencse- 
játék Rt. az on-line feldol- 
gozás bővítését a jövőben is a 
VSAT technológia alkalma- 
zásával képzeli el. Én személy 
szerintmeg vagyok győződve 
arról, hogy ennek a techno- 
lógiának hosszú távon jövője 
van Magyarországon, s a 
tapasztalataink iránt érdek- 
lődők szép számából is ítélve 
példánkat már a közeljö- 
vőben is sokan fogják majd 
követni. Főleg azok, akiknek a 
biztonság, az állandó rendel- 
kezésre állás az elsőrendű 
követelmény. 


Dalicsek István 


ALKALMAZÁS BEMNHLNNEKKBEEEEEKSZEEENTETETT 


A fogadások az égben 
köttetnek 


Amikor az előző számunk- 
ban megjelent, a Colonia 
Biztosító VSAT rendszerét 
bemutató cikkünk készült, 
akkor fejeződött be a Szeren- 
csejáték Rt. on-line totó-lottó 
rendszerének műszaki vizs- 
gálata. Ebben a számban a 
már megvalósult On-Line 
Lotto, a legnagyobb magyar- 
országi VSAT hálózat tapasz- 
talatait ismertethetjük. 

A Szerencsejáték Rt. részé- 
re ATÉT Clearlink VSAT 


hálózatot építettünk ki. A 
hálózat klasszikus csillag 
architektúra szerint épül fel. 
A központban egy DEC VAX 
számítógép fogadja a híváso- 
kat és végzi el a fogadások 
regisztrálását. A lottózókban 
a svéd Ess-Net cég Intel alapú 
E-4000 termináljait alkalmaz- 
zák. Ebből a forgalom igénye 
szerint általában egy-két 
darabot helyeznek ki, de van 
olyan nagyforgalmú lottózó, 
ahol 5 terminál dolgozik 
majd. Eddigi tapasztalatunk 
szerint a több lottó terminál 
nem rontja érezhetően az 
átviteli paramétereket. 

Az on-line terminálok 
nagyban megkönnyítik a 
lottózókban dolgozók mun- 
káját. A számítógép szinte 
minden mechanikus művele- 
tet elvégezhet. A fogadók is 
jól járnak, mert biztosak 
lehetnek abban, hogy foga- 
dásuk megérkezett a Szeren- 
csejáték Rt. központjába és 
részt vesz a játékban. A 
szolgáltatás műszaki lehető- 


séget nyújt arra, hogy a húzás 
előtt akár még fél órával is 
fogadjanak. Az On-Line Lotto 
elterjedése után a nyeremény 
kifizetése, ellenőrzése rendkí- 
vül felgyorsulhat. 

A VSAT rendszer X.25 pro- 
tokollal működik. (Az egyéb 
műszaki lehetőségeketlásd az 
előző számban.) Zárt 
magánhálózatot valósítot- 
tunk meg, ez azt jelenti, hogy 
nem lehetséges a rendszerbe 
be nem installált terminá- 
lokról, vagy a 
nyilvános X.25 
hálózatról 
megzavarni ezt 
a hálózatot. Ez 
nagyon fontos 
szempontvolta 
hálózat terve- 
zésekor. 

AVSAT háló- 
zatnakésalottó 
:termináloknak 
köszönhetően 
arra is van lehe- 
tőség, hogy a 
lotto terminá- 
lokba éjszaka, 
vagy az üzlet 
zárva tartása alatt új játéko- 
kat, árlistát, vagy akár teljes 
működtető szoftvert töltse- 
nek le. Így a központból a 
teljes lottó szoftver felügyel- 
hető, az aktuális szoftver 
szétosztása automatizálható. 
Mivel az idő 995 9-ában 
minden fiók elérhető, lehet- 
séges mindenhol egyidőben 
váltani. Ezt csak az tudja 
igazán értékelni, aki országos 
hálózaton egységes szoftvert 
üzemeltet. Nem kell körbe- 
járni az országot minden 
egyes szoftver változtatással. 

Jelenleg a lottózókban a 
teljes rendszer éles tesztje fut, 
ami néhány szelvény feldol- 
gozását jelenti az on-line 
terminálokról is. A teljes 
feldolgozási kör (fogadás - 
kifizetés) ellenőrzése után 
reményeink szerint decem- 
bertől az ország egyre több 
helyén lehet ezzel az Európá- 
ban egyedülálló fogadási 
rendszerrel játszani. 


Szathmári Géza 


HARDVER 


A Montana nagykiterjedésű 


A 3Com Corporation a 
hálózati eszközök egyik 
legismertebb fejlesztője és 


gyártója. Több tízezer 
3Com lokális hálózat 
(LAN), városi hálózat 


(MAN) és nagykiterjedésű 
hálózat (WAN) működik 
világszerte kormányhiva- 
talokban, egyetemeken, 
valamint a hadiipar és a 
gazdaság különböző terü- 
letein. 


A 3Com termékskáláján 
szinte minden hálózati esz- 
köz megtalálható, ezért ezek- 
ből az egymással garantáltan 


hálózatai 


A routert egy RISC pro- 
cesszoros CPU vezérli, mely 
egyrészt nagy routolási se- 
bességet (50.000 csomag/má- 
sodperc), másrészt egyszerű 
újrakonfigurálást tesz lehe- 
tővé. Ugyanazzal a nagyse- 
bességű ún. HSS modullal 
konfigurálható X.25, vagy 
bérelt vonalas összeköttetés, 
továbbá az újabb és újabb 
programverziók egyre több 
funkció ellátására, protokoll 
routolására teszik alkalmassá 
az eszközt. A rendszer a soros 
vonali kapcsolatok esetén 
mintegy négyszeres tömö- 
rítést végez és lehetővé teszi, 


kompatibilis egységekből 
bármilyen igényt kielégítő 
egységes, integrált hálózati 
rendszer építhető ki. 

A 3Com Corporation-t Ma- 
gyarországon a Montana 
képviseli Value Added Resel- 
ler jogosultsággal. A Montana 
eddig mintegy száz lokális és 
több nagykiterjedésű hálóza- 
tot valósított meg 3Com hub- 
ok, csatolók és routerek fel- 
használásával. 


A moduláris NefBuilder 


Nagykiterjedésű hálózatok 
kiépítésekor a NetBuilder II 
termékcsaládot alkalmazzuk, 
amely egyrészt 4 illetve 8 
kártyahelyen modulárisan 
bővíthető, másrészt lehetővé 
teszi bármilyen média csatla- 
kozását: Ethernet, Token- 
Ring, FDDI (multi- és mono- 
módusú), nagysebességű so- 
ros (V.35/RS-232, RS-449) és 
G703. 

hogy több párhuzamos nagy- 
sebességű soros vonal esetén 
a terhelés dinamikusan kie- 
gyenlítődjön. A nagy sebes- 
ség lehetővé teszi azt is, hogy 
ezt az eszközt ún. Collapsed 
Backbone-ként alkalmazzuk. 


Protokollfőnök 


Ezek a routerek a követke- 
ző főbb hálózati protokollo- 
kat támogatják: TCP/IP, IPX, 
XNS, Vines IP, DECnet, 
AppleTalk, OSI, SNA. A 
hálózat-közi útválasztó pro- 
tokollok közül együttműkö- 
dik a TCP/IP-t kiszolgáló 
OSPF-fel, az OSI-t támogató 
IS-sel, kezeli a PPP, az X.25, az 
SMDS és frame relay soros 
vonali kapcsolatokat 1200 
bps-től egészen a T1/E1 sebes- 
ségekig. A fentieken kívül az 
összes médiára translation és 
transzparens bridzs megol- 
dást biztosít, valamint támo- 
gatja a Boundary Routing 


System architektúrát. 

A családot a NetBuilder Re- 
mote Access és a NetBuilder 
Remote Control termékek 
teszik teljesé, melyek 1-2 
Ethernet, vagy Token-Ring és 
nagysebességű soros csatla- 
kozást tesznek lehetővé ala- 
csonyabb áron és szintén 
támogatják a boundary rout- 
ingot. 

A rendszerek menedzselé- 
se SUN munkaállomással, 
úgynevezett SunNet me- 
nedzsmentrendszer alatt futó 
NetBuilder menedzsment al- 
kalmassági rendszerrel a leg- 
teljesebb, mert ez lehetővé 
teszi mind a hálózat monito- 
rozását, mind az eszközök 
konfigurálását és statisztikák 
készítését. 


Bárhol légy is 


A NetBuilder II routerek 
mind ár, mind ár/teljesítmény 
mutatóik alapján kiemelkedő 
termékek, melyek 1992-ben 
"Az Év Internetworking Ter- 
méke" címet kapták. A Mon- 
tana a MOL RT.-nél, az 
ORFK-nál és a Magyar Postá- 
nál valósított meg nagykiter- 
jedésű hálózatokat. A MOL 
rendszerében a budapesti 
központ és több üzem Ether- 
net, illetve Token-Ring lokális 
hálózatát kötjük össze olyan 
módon, hogy elvileg bármely 
hálózatról elérhető a nagyki- 
terjedésű hálózat szinte bár- 
mely erőforrása. A rendszert 
egy SUN munkállomás me- 
nedzseli a már említett Sun- 
Net és 3Com rendszerekkel. 
Az OREK egyik rendszerében 
a nyilvános X.25 hálózattal 
kötjük össze a routereket. 
Hálózataink hosszabb ideje 
készülékhiba nélkül működ- 
nek, ennek alapján nyugod- 
tan ajánlhatjuk egyre több 
WAN hálózatok iránt érdek- 
lődő ügyfelünk figyelmébe 
ezt a megoldást. 


Zsótér Antal 


íródeák 
notlebookokhoz 


A legtöbb felhasználó a 
Word, illetve a WordPer- 
fect valamelyik változatát 
használja szövegszerkesz- 
tésre. Ezek a programok 
azonban - különösen Win- 
dows alatti változataik -— 
falják a merevlemezt. A 
Symantec O£A Write 
programja a cég legjobb 
hagyományait követi: ki- 
csi, olcsó, könnyen hasz- 
nálható és együttműködik 
a nagyokkal. 


Minimális telepítés esetén 
1,7 megabájtot foglal el, de 
"teljes  vértezetben" sem 
igényel többet 4 MB-nál - ez 
alighanem rekordnak tekint- 
hető egy ilyen jól felszerelt 
Windows alatti szövegszer- 
kesztőnél. Arról, hogy a 
személyre igazítható eszköz- 
sor ne vegyen el túl sok hasz- 
nos helyet a képernyőből a 
külön gördítősáv gondos- 
kodik. 

Minden olyan fontosabb 
szolgáltatás (rajzok, tábláza- 
tok beillesztése, többhasábos 
tördelés, körlevél szerkesztés, 
közvetlen mail, illetve faxolási 
lehetőség) megtalálható ben- 
ne, amire az embernek álta- 
lában szüksége lehet. A prog- 
rammal adott mintalapok 
(heti jelentés, jegyzőkönyv, 
emlékeztető, fax fedőlap) is 
azt tükrözik, hogy ezt a 
szoftvert elsődlegesen a note- 
bookkal utazó üzletemberek 
számára készítették. Az egér- 
kurzor képe is olyan, hogy a 
rosszabb minőségű notebook 
képernyőkön se kelljen külön 
vadászni rá. 

A program kezelése rendkí- 
vül egyszerű, aki használt 
már windows-os szövegszer- 
kesztőt az szinte azonnal 
kiismeri magát benne. Ha 
pedig valaki ragaszkodik 
megszokott Word-jéhez, 
vagy WordPerfectjéhez, az 
minden további nélkül csere- 
berélhet állományokat a két 
program között és otthon 
dolgozhat a nagyobbal, míg 
notebookján csak a minimális 
helyet foglalja el. 


Akik olvasták előző szá- 
munkban a PageMaker 5.0- 
ról szóló cikkünk színre- 
bontási lehetőségeket tag- 
laló részét, azoknak bizo- 
nyára feltűnt, hogy az ezt a 
szolgáltatást támogató 
képfeldolgozó programok 
közül kimaradt a "házi- 
nyúl", az Aldus PhotoSty- 
ler. Nem véletlenül, ugya- 
nis bármilyen furcsa, a ma 
piacon lévő 1.1a verzió 
nem tudja a PageMaker 
számára szükséges CMYK 
TIFF formátumot előállí- 
tani. A cikk írásakor ma- 
gunkban megg is állapítot- 
tuk, hogy az Aldusnak 
hamarosan lépnie kell, ha 
nem akar teljesen lema- 
radni a versenytársak mö- 
gött, hiszen a két kiad- 
ványszerkesztő nagyágyú, 
a PageMaker és a Ouark 
XPress egyaránt ezt a for- 
mátumot igényli. 

Nos, a nyomdai átfutás 
ismét megtréfált minket, 
mert a leadás után néhány 
nappal érkezett meg a 
hírlevél, amelyik az Aldus 
PhotoStyler 2.0 megjele- 
nését harangozta be. A 
következőkben ennek az 
újdonságait szeretnénk 
röviden ismertetni. 


Az amerikában már szep- 
tember óta kapható program 
várhatóan decemberben ér- 
kezik meg Európába és az 
Aldus nem titkolt célja, hogy 
ha lehet, tovább növelje vele a 
Windows alatt futó képfel- 
dolgozó programok piacán 
elért 34 79-os piaci részese- 
dését. Lehet, hogy a késleke- 
désnek itt is hasonló okai 
voltak, mint a PageMakernél, 
ahol a végső változat a hama- 
rabb megjelent versenytársak 
minden fontos újdonságát 
tartalmazta, ha lehet tovább- 
fejlesztett szinten. 


Kodak precizitás 


A program legfontosabb 
újdonságának az Aldus a 
Kodak Precision Colour Man- 
agement System teljeskörű 

Képesség kérdése 


integrálását tartja. Ez a meg- 
oldás az ígéretek szerint 
eltünteti a színes munka 
során alkalmazott különböző 
eszközök (szkenner, monitor, 
színes nyomtató) eltérő szín- 
értelmezéséből adódó színel- 
téréseket és a teljes folyamat 
során konzisztens színeket 
használ. A Precision Trans- 
form modulok valamennyi 
elterjedtebb színes periféria 
színkarakterisztikáját tartal- 
mazzák, a ritkábbakhoz tar- 
tozó állományok pedig vagy 
az Aldustól, vagy a Kodaktól, 
vagy magától a gyártótól 
szerezhetők majd be. A meg- 
oldás másik célja, hogy a 
Kodak új, ma már nálunk is 


igénybe vehető Photo CD 
szabványában felvitt képeket 
a lehető legtökéletesebben 
adja vissza. 


OLE! 


A PhotoStyler az Aldus 
Macintoshos hagyományait 
követve természetesen nem- 
csak PC, hanem Mac formá- 
tumban is képes elmenteni 
munkánkat. Ellentétben az 
Adobe PhotoShop-jával a 
program OLE szerverként 
működik, azaz pl. egy Page- 
Maker kiadványba beillesz- 
tett képet utólag is módosít- 
hatunk, majd a kiadványban 


két egérkattintással aktuali- 
zálhatjuk azt. A képbevitel- 
hez a hagyományos szkenne- 
lés mellett választhatunk 
digitális kamerát, vagy video 
képdigitalizáló kártyát is. A 
képek feldolgozását nagyban 
gyorsítja, hogy a Partial Edit 
funkció segítségével lehető- 
ség van csak a kép általunk 
kiválasztott részének a betöl- 
tésére, majd a program a 
feldolgozott részletet vissza- 
illeszti az eredeti helyére. A 
sok képpel dolgozók pedig 
alighanem örömmel fogadják 
majd a visszakeresést meg- 
könnyítő albumot. 

A program mostani módo- 
sításánál az volt a cél, hogy 
miközben töké- 
letesítik a pro- 
fesszionális szol- 
gáltatásokat a 
szoftver mégis 
egyszerűbben 
legyen kezelhető, 
mint korábban 
volt, másrészt mi- 
nél tökéleteseb- 
ben működjön 
együtt a Page- 
Maker 5.0 válto- 
zatával. Az első 
cél elérése érde- 
kében több he- 
lyen átdolgozták 
a képernyőt, mó- 
dosították az esz- 
közdobozt és egy 
eszközsávon 
mindíg közvet- 
lenül állíthatjuk 
az éppen hasz- 
nált eszköz paramétereit. 

Sokat javítottak az előzetes 
kipróbálási lehetőségeken is. 
A Practice Pad a kiválasztott 
rajzolóeszköz alkalmazás 
előtti kipróbálására szolgál, 
így megúszhatjuk a folya- 
matos Undo utasításokat, 
amelyeknek a száma egyéb- 
ként korlátlan! A Multi- 
Preview módban a színmó- 
dosítások, szűrők, speciális 
effektusok különböző érté- 
keit nézhetjük meg egymás 
mellett, mielőtt kiválaszta- 
nánk a nekünk legmegfele- 
lőbbet. A Multi-Transform 
párbeszédablaka pedig lehe- 
tővé teszi, hogy többszörös 
módosításokat (például, át- 


méretezést, torzítást, majd 
elforgatást) képernyőfelbon- 
tásban hajtsunk végre elő- 
ször, és csak a megfelelő 
eredmény esetén alkalmaz- 
zuk azt az eredeti képre. 

A PageMaker 5.0-hoz törté- 
nő szorosabb kötődés je- 
gyében a PhotoStyler 2.0 
támogatja a kiadványszer- 
kesztő valamennyi szín- 
könyvtárát (Dainippon, Pan- 
tone Process, Focoltone, stb.). 


Igényesség 


Ennyi kényelmes, a mun- 
kát gyorsító és egyszerűbbé 
tevő szolgáltatás persze igé- 
nyeket támaszt a hardverrel 
szemben is. Az Aldus -— ellen- 
tétben sok szoftverfejlesz- 
tővel — dicséretes őszinteség- 
gel 486-os, vagy Pentiumos 
gépet javasol a program alá, 
legalább 16 megabájt RAM- 
mal és 200 megabájtosnál 
nagyobb merevlemezzel. Mi- 
nimális konfigurációként is 6 
megabájt RAM kell egy 386-os 
gépbe a 80 megabájtos win- 
chester mellé. A program ára 
az előzetes jelzések szerint a 
PhotoShop-éhoz áll majd 
közel, az upgrade az arra 
jogosultaknak kb. 20.000 
forintjába kerül majd. A 
PhotoStylert továbbra is szál- 
lítják majd néhány nagyobb 
gyártó szkenneréhez prog- 
ramként, ez azonban egy 
jelentősen "kikönnyített", 
viszont upgrade-re jogosító 
változat lesz. 

Igaz-e, hogy a lottó és a 
totó fogadások hamarosan 
az égben köttetnek? Igaz, 
mert a Montana-Telecom 
hamarosan ...; a folytatást a 
vízszintes 1., a függőleges 
24. és a vízszintes 74. sorok 
rejtik. 


Vízszintes: 


1. A kitalálandó mondat- 
rész eleje (zárt betűk: M, D, T, 
L, S, V). 21. Francia folyó. 22. 
Itáliai. 23. Düledező erődít- 
ményed. 24. Patrese kereszt- 
neve. 26. Némán gondol! 27. 
Kronométer. 29. ... por és 
homu vogymuk. 30. K..., 
felvidéki város. 31. Közked- 
velt irodalmi hetilap becene- 
ve. 32. Ellentétes kötőszó. 33. 
Bonyolult. 38. Eszak-Atlanti 
Szövetség. 40. Könyvkiadó 
41. Folyadékot fogyasztó. 44. 
Előadás. 45. Összevissza dob. 
46. Közszolgálati médium. 47. 
Kellemetlen. 49. Rostáld. 51. 
Minták. 53. Cseh író (Jaros- 
lav). 55. Növény. 56. Asztal- 
rész! 60. Semerre. 63. Igekötő. 
64. Ebben a funkcióban fölülír 
a Word. 65. Indulatszó. 66. 
Francia polgár. 70. Szamár 
mondja, visszafelé. 71. A 

bejáraton keresztül, vissza- 
felé. 74). A kitalálandó mon- 
datrész vége. 76. Több, mint 
kilenc. 78. Pápa terjeszti így a 
kezét. 80. Nem ott. 81. Arab 
fűszer. 82. Benépesítette. 84. 
..ézia. 86. Olasz ittirium. 87. 
Holland autók jelzése vissza- 
felé. 88. Uvegablakairól híres 
magyar festő (György). 90. 
Lakáshoz juttat. 93. Megállj! 
95. Egyik egyetemünk. 97. 
Ellentétes kötőszó. 98. Egyip- 
tomi napisten. 100. Testneve- 
lési és Sportiskola. 101. Sze- 
rencsétlenség. 103. Portugál 
kikötőváros. 105. Töltés. 107. 
Angol zár. 109. Német igen. 
110. Tornaeszköze. 111. Erre 
tesszük fel a pontot. 112. 
Francia nagyon. 114. Igekötő. 
115. Görög betű. 117. Válogat. 
118. Nem ti. 


Függőleges: 


2. Kinek a férje volt Richard 
Burton? 3. Központ. 4. Bérbe 
vehető. 5. Nem arra. 6. Francia 
"zé". 7. Héra tehénné változ- 
tatta. 8. Dermedő. 9. Pest 
megyei nagyközség. 10. Náci 
katonai szervezet. 11. Még 
mindig. 12. Bérek ellentéte. 
13. Igavonó állat. 14. Vonatko- 


zó névmás. 15. Levélhordó. 
16. Amerikai Egyesült Álla- 
mok. 17. Római 1005. 18. 
Bűnbánat egynemű betűi. 19. 
Helyrajzi szám. 20. Francia 
terrorszervezet. 24. A kitalá- 
landó mondatrész közepe 
(zárt betűk: T, É, E, N, A). 25. 
Rákóczi-kori országgyűlés. 
28. Nagyon piszkos. 34. Fog- 
hús visszafelé. 35. Hamis 
jótékonysági szervezet. 36. 
Kevert est! 37. Perzsa szárma- 
zású arab természettudós 
(Ibn Sziná). 39. Becézett 
férfinév. 40. Libahang. 42. 
Zamata. 43. Jaj te paci! 44. 
Magában tart. 46. Róbert 
Károly. 48. Svéd bútoráruház. 
50. Keresztül. 52. Szükség- 
lakás megoldás. 53. Lóstop. 
54. Négylábú patás. 57. Voni. 
58. "A" tengerészital. 59. 
Amerikai tábornok. 61. Kiha- 
gyás. 62. Angol Kft. 67. Lopa- 
kodik. 68. Alkoholista 69. 
Lapos. 72. Baba mondja, 
visszafelé. 73. Hajfürtöm. 75. 
Sír. 77. ... szó nélkül. 79. Néz. 
82. Kevert élc! 83. Rejtett. 85. 
:... holnap azok. 89. Kárt tesz. 
91. ... Sámuel. 92. Így ének- 
lünk, ha nem tudjuk a szöve- 
get. 94. Szeszes italom, régie- 
sen. 96. Francia nagyon. 99. 


Indulj, angolul. 102. Keverten 
élsz! 104. Nem itt. 106. Értékes 
kártyalap. 107. Farmermárka. 
108. Macskahívó szó. 109. 
Fájdalmas felkiáltás. 113. 
Helyrag. 114. Bróm. 116. Nem 
én. 117. ST. 


A megfejtés beküldendő 
a Montana Marketing Kft. 
címére: 1361 Budapest, Pf. 
501. Beküldési határidő: 
1994. január 31. A helyes 
megfejtők között ajándék- 
csomagokat sorsolunk ki. 


Augusztusi számunk he- 
lyes megfejtése: 

De ami ennél is jobb, 
mert távollétében válaszü- 
zeneteket is oszt, az a Be- 
yond. 

Ajándékcsomagot nyer- 
tek: Csesznák András, 
Szentendre, Gellér Mik- 
lós, Győr, Herőczi Sándor, 
Szolnok, Dr. Kálcza Lász- 
ló,  Pusztavacs, Vigh 
György, Budapest 

A kérdőívet visszakül- 
dők közül Kondákor Csa- 
ba tatai olvasónk nyerte a 
palmtop számítógépet. 


Gratulálunk! 


